Obstarávateľ: Vysokoškolský poľnohospodársky podnik;

IČO: 36553069

**Výzva na predloženie cenovej ponuky – prieskum trhu**

Tento prieskum trhu sa uskutočňuje za účelom stanovenia predpokladanej hodnoty zákazky.

**Názov zákazky:** **Mapovanie úrody obilným kombajnom**

**Opis predmetu zákazky:** Vykonanie priestorového mapovania úrody vybraných plodín pomocou obilného kombajnu.

**Spôsob predloženia ponuky:** Výlučne elektronicky. Cenu vykonaných analýz uviesť ako celkovú aj ako jednotkovú (€/ha). Vyplňte prosím priložený formulár ponuky – typové označenie uveďte pre tie položky, kde je to možné – a predložte scan vo formáte PDF vrátane podpisu a pečiatky.

Vzhľadom k tomu, že sa jedná o identický predmet obstarania, tak VPP+ uskutočňuje prieskum trhu aj za partnera projektu Ľuboš Barát - SHR.

**Požadovaná špecifikácia:**

Funkcionalita obilného kombajnu:

* automatické riadenie stroja podľa zvolenej trajektórie pohybu (min. priama línia) s možnosťou: vkladania navigačnej trasy AB línie do monitora cez priame zadávanie súradníc bodov v systéme WGS84 a možnosťou nastavenia rôzneho rozstupu koľajových riadkov v navigačnom systéme,
* presnosť automatického satelitného navigačného systému kombajnu pri paralelnom riadení (absolútna aj relatívna) na úrovni: RTK (+/- 2.5 cm),
* funkcia plošného mapovania úrody zrnín vrátane kalibrácie úrodomera a vlhkomera (snímanie aktuálnej úrody a vlhkosti zberanej zrniny - priradenie týchto dát ku geografickej polohe stroja v reálnom čase, export úrodovej mapy cez pamäťovú kartu alebo prostredníctvom telematiky),
* kombajn musí byť vybavený funkciou drviča slamy,
* možnosť zberu a mapovania : hustosiatych obilnín, repky olejnej, kukurice a slnečnice,
* pri zbere kukurice a slnečnice musí agregovaný príslušný adaptér umožňujúci drvenie stebiel.

**Výstup**

* mapa variability úrody a vlhkosti zberanej plodiny dodaná v elektronickej podobe (geograficky lokalizovaný súborový systém údajov napr. \*.shp (ESRI formát alebo ekvivalent; nepostačuje len obrazový súbor!)
* **2x mapa variability úrody (t.ha-1) a vlhkosti zrnín (%)**, výmera pozemku **50 ha** (v kat. území **Kolíňany**, 1x zber v sezóne 2022/2023 a 1x zber v sezóne 2023/2024)
* **4x mapa variability úrody (t.ha-1) a vlhkosti zrnín (%)**, výmera pozemkov **12.5 ha** (2 parcely: 8 ha + 4.5 ha v kat. území **Veľké Chyndice**; 1x zber oboch parciel v sezóne 2022/2023 a 1x zber oboch parciel v sezóne 2023/2024)